गुंडप्पा विश्वनाथ

गुंडप्पा विश्वनाथ (Gundappa Viswanath/, जन्म 12 फरवरी 1949) पूर्व भारतीय क्रिकेटर हैं। उन्होंने 1967 में अपने पहले प्रथम श्रेणी मैच में 230 रन बनाए थे। गुंडप्पा विश्वनाथ 1970 के दशक में भारतीय बैटिंग की रीढ़ थे। वे इस दशक में सुनील गावस्कर के बाद निर्विवाद रूप से सबसे बेहतरीन बल्लेबाज रहे। वे बैकफुट पर बहुत अच्छा खेलते थे। लेट कट शॉट में उन्हें महारत हासिल थी। गुंडप्पा को उनकी खेल भावना के लिए भी याद किया जाता है। उन्होंने गोल्डन जुबली मैच में इंग्लैंड के बॉब टेलर को तब दोबारा बैटिंग के लिए बुला लिया था, जब अंपायर उन्हें आउट दे चुके थे। भारत यह मैच हार गया था, लेकिन कप्तान गुंडप्पा विश्वनाथ ने कहा कि उनके लिए परिणाम से ज्यादा अहमियत इस बात की है कि मैच खेलभावना के साथ खेला जाए। 

यादगार खेल
 1969 में पहले टेस्ट में विश्वनाथ ने शतक लगाया। 1974-75 में वेस्ट इंडीज़ के ख़िलाफ़ मद्रास में उन्होंने 97 रनों की पारी खेली। उनकी 97 रनों की पारी इसलिए भी ख़ास थी क्योंकि उन्होंने ये रन एंडी रॉबर्ट्स जैसे घातक गेंदबाज़ों के सामने स्कोर किए थे। 
 इंग्लैंड के विरुद्ध1972-73 में उन्होंने मुंबई में शतक हो था। फिर लॉर्ड्स में 1979 में उन्होंने 113 रनों की पारी खेली। मगर इससे भी बढ़कर 1982 में मद्रास में 222 रनों की पारी खेली थी।
 विश्वनाथ ने कुल 91 टेस्ट मैच खेले और 41.93 की औसत से 6,080 रन बनाए। उन्होंने एक विकेट भी लिया था।

गावस्कर से रिश्तेदारी
विश्वनाथ की शादी सुनील गावस्कर की बहन से हुई थी।

सन्दर्भ

श्रेणी:भारतीय क्रिकेट खिलाड़ी
श्रेणी:भारतीय बल्लेबाज़
श्रेणी:जीवित लोग
श्रेणी:भारतीय क्रिकेट कप्तान
श्रेणी:भारतीय टेस्ट क्रिकेट खिलाड़ी
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:दाहिने हाथ के बल्लेबाज़
श्रेणी:अर्जुन पुरस्कार के प्राप्तकर्ता
श्रेणी:1949 में जन्मे लोग